# *Projekts*

LATVIJAS REPUBLIKAS MINISTRU KABINETS

2016.gada \_\_.\_\_\_\_\_\_\_. Rīkojums Nr.\_\_\_

Rīgā (prot. Nr.\_\_\_ \_\_.§)

Par valstij dividendēs izmaksājamo sabiedrības ar ierobežotu atbildību „Standartizācijas, akreditācijas un metroloģijas centrs” peļņas daļu

1. Saskaņā ar Ministru kabineta 2015.gada 22.decembra noteikumu Nr.806 ”Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 14.punktu noteikt, ka sabiedrībai ar ierobežotu atbildību „Standartizācijas, akreditācijas un metroloģijas centrs” (reģistrācijas Nr.40003427231) (turpmāk - Sabiedrība) nav jāmaksā dividendes no tīrās peļņas par 2015.gadu, kas gūta no sabiedrības struktūrvienības - Latvijas Nacionālā akreditācijas biroja - ienākumiem.
2. Ekonomikas ministrijai kā Sabiedrības kapitāla daļu turētājai nodrošināt, ka 2015.gada peļņas daļa 45 774 *euro*, kas gūta no Sabiedrības struktūrvienības Latvijas Nacionālā akreditācijas biroja ienākumiem, tiek novirzīta Latvijas Nacionālā akreditācijas biroja darbības pilnveidošanai un attīstībai.
3. Saskaņā ar likuma “Par vidēja termiņa budžeta ietvaru 2016., 2017. un 2018.gadam” 22.pantu noteikt, ka Sabiedrība maksā dividendes 90 procentu apmērā no tīrās peļņas par 2015. gadu, kas gūta no pārējo Sabiedrības struktūrvienību - Metroloģijas biroja un Standartizācijas biroja - ienākumiem.
4. Ekonomikas ministrijai kā sabiedrības kapitāla daļu turētājai nodrošināt, ka valstij dividendēs izmaksā un valsts budžetā ieskaita 90 procentus (18 106,2 euro) no 2015. gada tīrās peļņas daļas, kas gūta no sabiedrības struktūrvienību - Metroloģijas biroja un Standartizācijas biroja - ienākumiem.

Ministru prezidents Māris Kučinskis

Finanšu ministre Dana Reizniece – Ozola

Vīza:

Pārresoru koordinācijas centra vadītājs P.Vilks

04.08.2016. 10.27

243

S.Ozola

67082815, Sarmite.Ozola@pkc.mk.gov.lv